PATVIRTINTA

Šiaulių rajono savivaldybės administracijos

direktoriaus 2019 m. vasario 5 d. įsakymu Nr. A-129

(Šiaulių rajono savivaldybės administracijos

direktoriaus 2019 m. rugsėjo d. įsakymo Nr. A-

redakcija

**FIZINIŲ IR JURIDINIŲ ASMENŲ PRAŠYMŲ MEDŽIOJAMŲJŲ GYVŪNŲ PADARYTAI ŽALAI APSKAIČIUOTI PRIĖMIMO APRAŠAS**

|  |  |  |
| --- | --- | --- |
| Eil.  Nr. | Pavadinimas | Aprašymas |
| I dalis – Techninė informacija\* | | |
| 1. | Unikalus paslaugos kodas | ZUS-F-026 / ZUS-J-026 |
| 2. | Paslaugos versija | Antra |
| 3. | Bylos, kurioje saugomi dokumentų originalai, numeris | 15.11 |
| 4. | Registro (registracijos žurnalo) numeris | MGK |
| II dalis – Informacija interesantui | | |
| 5. | Paslaugos pavadinimas | Fizinių ir juridinių asmenų prašymų medžiojamųjų gyvūnų padarytai žalai apskaičiuoti priėmimas |
| 6. | Trumpas paslaugos pavadinimas | Fizinių ir juridinių asmenų prašymų priėmimas |
| 7. | Paslaugos gavėjas | Fizinis, juridinis asmuo |
| 8. | Paslaugos kategorija | Prašymai |
| 9. | Gyvenimo atvejis | Žemės sklypo savininkui (naudotojui) nuosavybės, nuomos ar panaudos teise priklausančiame žemės sklype medžiojamųjų gyvūnų padaryta žala žemės ūkio pasėliams, ūkiniams gyvūnams ir miškui |
| 10. | Trumpas paslaugos aprašymas | Asmenų prašymai gali būti pateikiami raštu Savivaldybės administracijos atitinkamos seniūnijos darbuotojui, atsiuntus paštu ar per pasiuntinį ir elektroniniu būdu.  Prašymas pradedamas nagrinėti tą pačią dieną nuo gavimo seniūnijoje dienos.  Fizinis ar juridinis asmuo ne vėliau kaip per 20 darbo dienų nuo prašymo pateikimo informuojamas raštu apie priimtą sprendimą ir nurodoma sprendimo apskundimo tvarka. Jei per šį terminą sprendimas nepriimamas, fiziniam ar juridiniam asmeniui siunčiamas tarpinis pranešimas apie administracinės procedūros eigą ir numatomą jos užbaigimo laiką. |
| 11. | Atmintinė interesantui | Prašymai gali būti siunčiami paštu, pateikiami tiesiogiai ar naudojantis elektronine paslaugų sistema. Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui dydis turi būti įvertintas per 7 dienas nuo atitinkamo žemės, miško ar vandens telkinio savininko, valdytojo ar naudotojo prašymo gavimo seniūnijoje dienos, išskyrus atvejį, kai dėl žalos pobūdžio jos dydis įmanomas nustatyti tik praėjus daugiau negu 7 dienoms. |
| 12. | Paslaugos suteikimo trukmė | Sprendimas turi būti surašytas ne vėliau kaip per 20 darbo dienų nuo prašymo gavimo seniūnijoje dienos, išskyrus atvejį, kai priimamas sprendimas, kad dėl žalos pobūdžio jos dydį įmanoma nustatyti tik vėliau. Asmeniui apie termino pratęsimą pranešama raštu ir nurodomos pratęsimo priežastys. |
| 13. | Paslaugai gauti reikalingi dokumentai | 1. Prašymas. Jis turi būti pasirašytas, jame nurodoma asmens vardas, pavardė, gyvenamoji vieta, telefono numeris, el. pašto adresas.  2. Pridedami dokumentai, reikalingi administracinės procedūros sprendimui priimti:  2.1. VĮ Registrų centro pažyma apie nuosavybės teisę į žemės sklypą, kuriame yra padaryta medžiojamųjų gyvūnų žala žemės ūkio pasėliams, ūkiniams gyvūnams ir miškui;  2.2. sklypo nuomos arba panaudos sutartis, jeigu prašymą pateikia sklypo nuomininkas;  2.3. nuosavybės, nuomos ar panaudos teise valdomo žemės sklypo planas;  2.4. notaro patvirtintas įgaliojimas, jeigu prašymą ir dokumentus pateikia savininko arba nuomininko įgaliotas asmuo;  2.5. juridinio asmens pasirašytas įgaliojimas, jeigu prašymą ir dokumentus pateikia kitas fizinis asmuo. |
| 14. | Informacija, kurią savivaldybė savarankiškai gaus iš kitų institucijų | Prašymui nagrinėti reikalinga informacija, kurią turi Šiaulių rajono savivaldybės administracija. |
| 15. | Atsakingas struktūrinis padalinys | Žemės ūkio skyrius |
| 16. | Paslaugos vadovas | Saulius Darginavičius  Tel. (8 41) 59 66 76, el. p. [saulius.darginavicius@siauliuraj.lt](mailto:saulius.darginavicius@siauliuraj.lt) |
| 17. | Kontaktinis asmuo pasiteirauti | Asta Šukienė  Tel. (8 41) 59 66 75, el. p. [asta.sukiene@siauliuraj.lt](mailto:asta.sukiene@siauliuraj.lt) |
| 18. | Reglamentuojantys teisės aktai | 1. [Lietuvos Respublikos medžioklės įstatymas](https://e-seimas.lrs.lt/portal/legalAct/lt/TAD/TAIS.169653/asr);  2. [Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodika, patvirtinta Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 įsakymu Nr. 486/359 „Dėl Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodikos patvirtinimo“](https://e-seimas.lrs.lt/portal/legalAct/lt/TAD/TAIS.187999/asr);  3. Nuolatinės komisijos, sudarytos medžiojamųjų gyvūnų padarytai žalai apskaičiuoti, darbo reglamentas, patvirtintas Šiaulių rajono savivaldybės administracijos direktoriaus 2013 m. liepos 26 d. įsakymu Nr. A-909 (3.1) „Dėl Nuolatinės komisijos, sudarytos medžiojamųjų gyvūnų padarytai žalai apskaičiuoti, darbo reglamento patvirtinimo“. |
| 19. | Paslaugos suteikimo kaina | Paslauga teikiama neatlygintinai. |
| III dalis – Prašymo, pareiškimo forma | | |
| 20. | Prašymo, pareiškimo forma | Prašymas rašomas laisva forma pagal pavyzdį (1 priedas). Prie prašymo turi būti pridėti 13 punkte aprašyti dokumentai. |
| IV dalis - Paslaugos atlikimo proceso aprašymas | | |
| 21. | Paslaugos atlikėjas | Nuolatinė komisija, sudaryta medžiojamųjų gyvūnų padarytai žalai apskaičiuoti |
| 22. | Paslaugos atlikimo eiga | 1. Interesantas pateikia prašymą Savivaldybės administracijos atitinkamos seniūnijos darbuotojui.  2. Gautas ir užregistruotas prašymas perduodamas Nuolatinės komisijos, sudarytos medžiojamųjų gyvūnų padarytai žalai apskaičiuoti (toliau – Komisijos), pirmininkui.  3. Atitinkamos seniūnijos seniūnas, gavęs prašymą apie padarytą žalą, tą pačią dieną praneša medžioklės plotų naudotojui bei Komisijos pirmininkui ir per 7 dienas organizuoja žalos įvertinimą.  4. Atitinkamos seniūnijos seniūnas suderina su Komisijos pirmininku, žemės, miško ar vandens telkinio savininku, valdytoju ar naudotoju ir medžioklės plotų naudotoju Komisijos išvažiuojamojo posėdžio (žemės ūkio pasėlių / miško / ūkinių gyvūnų apžiūros) datą bei laiką ir ne vėliau kaip prieš 2 dienas iki žemės ūkio pasėlių / miško / ūkinių gyvūnų apžiūros informuoja Komisijos pirmininką, žemės, miško ar vandens telkinio savininką (valdytoją ar naudotoją) ar jo įgaliotą atstovą bei atitinkamų medžioklės plotų naudotoją.  5. Žemės ūkio pasėliams, ūkiniams gyvūnams ir miškui padarytos žalos dydis įvertinamas per 7 dienas nuo prašymo gavimo seniūnijoje dienos, išskyrus atvejį, kai dėl žalos pobūdžio jos dydis įmanomas nustatyti tik praėjus daugiau negu 7 dienoms (šiuo atveju pasirenkamas laikotarpis, kada žala yra geriausiai matoma ir įmanoma įvertinti). Vertinant medžiojamų gyvūnų padarytą žalą vietoje surašomas apžiūros aktas.  6. Komisijos sprendimas surašomas ne vėliau kaip per 20 darbo dienų nuo žemės, miško ar vandens telkinio savininko, valdytojo ar naudotojo prašymo gavimo seniūnijoje dienos, išskyrus atvejį, kai Komisija nusprendžia, kad dėl žalos pobūdžio jos dydis įmanomas nustatyti tik vėliau. Apie tokį Komisijos sprendimą Komisijos pirmininkas informuoja pareiškėją per 5 darbo dienas nuo Komisijos pasitarimo dienos. |
| V dalis – Paslaugos teikimo proceso aprašymas (Instrukcija asmenų aptarnavimo padalinio specialistui) | | |
| 23. | Prašymo įforminimo seka | 1. Gautas prašymas užregistruojamas gautų dokumentų registre.  2. Asmuo, atsakingas už prašymo priėmimą, patikrina, ar pateikti visi reikalingi dokumentai (žr. 13 punktą), nustato prašymo esmę.  3. Ant prašymo dedamas registracijos spaudas, jame įrašoma prašymo gavimo data ir registracijos numeris. Prašymas nuskenuojamas ir įkeliamas į kompiuterinę dokumentų valdymo sistemą „Avilys“ (DVS „@vilys“).  4. Dėl iškilsiančių neaiškumų darbuotojas, priimdamas prašymą dėl medžiojamųjų gyvūnų padarytos žalos žemės ūkio pasėliams / ūkiniams gyvūnams / miškui, gali kreiptis į Žemės ūkio skyriaus darbuotojus. |
| 24. | Galimi klausimai | Paslauga yra galutinė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fizinių ir juridinių asmenų prašymų medžiojamųjų gyvūnų padarytai

žalai apskaičiuoti priėmimo aprašo

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, juridinio asmens pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., el. p.)

Šiaulių rajono savivaldybės

administracijos \_\_\_\_\_\_\_\_\_\_\_\_\_\_\_ seniūnijos

seniūnui

**PRAŠYMAS**

**DĖL MEDŽIOJAMŲJŲ GYVŪNŲ PADARYTOS ŽALOS ŽEMĖS ŪKIO PASĖLIAMS / ŪKINIAMS GYVŪNAMS / MIŠKUI**

20\_\_\_\_m. \_\_\_\_\_\_\_\_\_\_\_

Informuoju, kad man nuosavybės teise priklausančiame žemės sklype (sklypuose) (arba nuomojame žemės sklype (sklypuose), kurio kadastrinis (-iai) Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, medžiojamųjų gyvūnų buvo padaryta žala žemės ūkio pasėliams / ūkiniams gyvūnams / miškui (nurodyti kokiems).

Prašau nustatyti medžiojamųjų gyvūnų padarytą žalą žemės ūkio pasėliams / ūkiniams gyvūnams / miškui.

Medžioklės plotų naudotojas yra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_medžiotojų būrelis.

PRIDEDAMA:

1. VĮ Registrų centro pažyma apie nuosavybės teisę į žemės sklypą, kuriame yra padaryta medžiojamųjų gyvūnų žala žemės ūkio pasėliams, ūkiniams gyvūnams ir miškui.

2. Sklypo nuomos arba panaudos sutartis (jeigu prašymą pateikia sklypo nuomininkas).

3. Nuosavybės, nuomos ar panaudos teise valdomo žemės sklypo planas.

4. Notaro patvirtintas įgaliojimas, jeigu prašymą ir dokumentus pateikia savininko arba nuomininko įgaliotas asmuo.

5. Juridinio asmens pasirašytas įgaliojimas, jeigu prašymą ir dokumentus pateikia kitas fizinis asmuo.

**Informuojame, kad:**

1. Šiaulių rajono savivaldybės administracija (toliau – Administracija), buveinės adresas: Vilniaus g. 263, 76337 Šiauliai, el. pašto adresas [prim@siauliuraj.lt](mailto:prim@siauliuraj.lt)., Jūsų asmens duomenis tvarkys medžiojamųjų gyvūnų padarytos žalos nustatymui.

2. Asmens duomenų tvarkymo teisinis pagrindas –2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) 6 str. 1 d. c p. ir e p.

3. Jūsų asmens duomenys gali būti perduoti:

3.1. teismui, teisėsaugos įstaigoms ar valstybės institucijoms tiek, kiek tokį teikimą nustato teisės aktų reikalavimai (pvz.: antstoliams, teismams ir kt.);

3.2. kitiems fiziniams / juridiniams asmenims jūsų sutikimu, jei toks sutikimas gaunamas dėl konkretaus atvejo.

4.  Jūsų asmens duomenys bus saugomi 5 metų laikotarpį. Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje, administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

5. Jūs turite teisę susipažinti su Administracijoje tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, teisę nesutikti su duomenų tvarkymu, kai duomenų tvarkymas vykdomas siekiant teisėtų Administracijos interesų bei teisę į duomenų perkeliamumą, kai asmens duomenų tvarkymas grindžiamas sutikimu.

6. Visais klausimais, susijusiais su asmens duomenų tvarkymu, asmens duomenų apsaugos užtikrinimu ar asmens duomenų saugumo pažeidimais galite kreiptis į Šiaulių rajono savivaldybės administracijos Teisės ir personalo administravimo skyriaus vyriausiąjį specialistą (duomenų apsaugai) šiais kontaktais: tel. +370 612 93 407, el. pašto adresu [inesa.lukosiute@siauliuraj.lt](mailto:inesa.lukosiute@siauliuraj.lt), adresu – Vilniaus g. 263, 76337 Šiauliai.

7. Jūs turite teisę pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, tel. (8 5) 271 2804, 279 1445, el. p. [ada@ada.lt](mailto:ada@ada.lt)), jeigu manote, kad Šiaulių rajono savivaldybės administracija neteisėtai tvarko Jūsų asmens duomenis arba neįgyvendina Jūsų teisių.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)